Of jy ’n natuurlike, onderbeklemtoonde voorkoms soek of met ’n spatsel kleur wil uitstaan; jy het hope om van te kies wat oogskadu-palette betref. Hier is van ons gunstelinge.
’n Bruid moenie te veel blink nie, maar ook nie net bleek kleure dra nie. Kombineer dus glinster- en bleek kleure met mekaar sodat jy soos ’n glansryke maar natuurlike bruid kan lyk.
Dit is ideaal vir vroue wat op formele plekke werk waar te veel grimering onvanpas is. Met dié sagte kleure kan jy grimeer sodat dit lyk asof jy geen grimering dra nie, maar tog subtiel mooi lyk.
Helder, gewaagde oogskadu’s is gewoonlik meer geskik vir ’n partytjievoorkoms waar jy kan eksperimenteer en pret kan hê met jou grimering.